— У вас ёсць два шляхі вырашэння праблемы: будаваць кватэру ці купіць яе на другасным рынку жылля. Цяпер агенцтвы нерухомасці актыўна прапануюць кватэры ў новых дамах, якія будуюцца долевым метадам. Цікавасць да новабудоўляў застаецца заўсёды высокай. Аднак трэба разумець, што долевае будаўніцтва — гэта часам доўгі і даволі нервовы працэс. Плюсам першага варыянта з'яўляецца і тое, што квадратны метр жылля на стадыі будаўніцтва каштуе менш, чым на другасным рынку. Зараз розніца паміж сярэднім коштам квадратнага метра на другасным рынку Мінска і ў новабудоўлях складае 135 долараў. Атрымліваецца, што новая кватэра будзе нават таннейшай, чым набытая на другасным рынку. Аднак гэта толькі на першы погляд.